Olaf Sholsning so‘zlariga ko‘ra, Putin ta’sir hududi siyosatiga qaytmoqchi, ammo u bunga erisholmaydi. Foto: Reuters Germaniya kansleri Olaf Sholsning fikricha, Rossiya prezidenti Vladimir Putin Rossiyaga «demokratiya uchqunlari» yoyilishidan qo‘rqmoqda. «Aftidan, Putin Rossiyaga demokratiya uchqunlari sachrashi mumkinligidan qo‘rqmoqda. Mana nima uchun u ko‘p yillar davomida NATO va YeI tarqalib ketishiga qaratilgan siyosat olib bordi», — deb yozdi u Twitter sahifasida. Sholsning so‘zlariga ko‘ra, Putin ta’sir hududi siyosatiga qaytmoqchi, ammo u bunga erisholmaydi. Avvalroq Olaf Shols Fransiya prezidenti Emmanuel Makron va Italiya bosh vaziri Mario Dragi bilan birga Ukraina poytaxti Kiyevga borgandi.